Након норманског освајања Енглеске 1066, грофовија Херефорд дата је Вилијаму Фицосберну из Нормандије, једном од најближих савезника Вилијама Освајача, који је био задужен да брани подручје од Велшана. Изграђен је нови дворац у Монмуту с доминирајућим погледом на околно поручје на сигурном одбрамбеном месту и са контролом над прелазима преко обеју река и подручним изворима обрадиве земље, дрва и минерала. Око дворца је израстао град, те је 1075. основан и бенедиктински приорат, који је вероватно једно време био седиште Џефрија од Монмута, редовника рођеног око 1100, и најпознатијег као аутора хронике "Historia Regum Britanniae" (Историја британских краљева). Град се помиње у Књизи страшног суда.